
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1544 

21 Ιουνίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αποζημίωση για τη χρήση ακινήτων που στεγάζουν 
Υπηρεσίες του ΥΠΑΙΘΠΑ (Γενική Γραμματεία Πο¬ 
λιτισμού). 1 

Τροποποίηση της με αρ. πρωτ. 100835/Γ2/04-09-2012 
υπουργικής απόφασης (ΦΕΚ Β' 2507) με θέμα «Λει¬ 
τουργία κατευθύνσεων Γενικού Λυκείου και μα¬ 
θημάτων επιλογής». 2 


Τροποποίηση της υπ’ αριθμ. 90276/1395/21.04.08 (ΦΕΚ 
815/Β) υπουργικής απόφασης για τον «Καθορισμό 
έδρας, χρόνου, ωραρίου λειτουργίας, αρμοδιοτή¬ 
των, διάρθρωσης, εξοπλισμού και στελέχωσης του 


Συντονιστικού Κέντρου Δασοπροστασίας». 3 

Καθιέρωση υπερωριακής απασχόλησης υπαλλήλων 
της Δ/νσης Πολιτικής Γης της Περιφέρειας Ανα¬ 
τολικής Μακεδονίας και Θράκης για το Β' Εξά¬ 
μηνο έτους 2013. 4 

Παροχή εξουσιοδότησης υπογραφής στους Προϊστα¬ 
μένους υπηρεσιών για τη Διεύθυνση Βιομηχανίας 
Ενέργειας και Φυσικών Πόρων χωρικής αρμοδιό¬ 
τητας Π.Ε. Φθιώτιδας. 5 

Καθιέρωση υπερωριακής απασχόλησης τακτικού 
προσωπικού της Δημοτικής Επιχείρησης Ύδρευ¬ 
σης - Αποχέτευσης Ορεστιάδας. 6 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην αριθ. Δ6Α1092694ΕΞ2013/ 
6-06-2013 απόφαση του Γενικού Γραμματέα της 
Γ ενικής Γ ραμματείας Δημοσίων Εσόδων, που δη¬ 
μοσιεύτηκε στο αριθ. 1404 Β'/10-6-2013 ΦΕΚ. 7 


ΑΠΟΦΑΣΕΙ Σ 

Αριθμ. ΥΠΑΙ0ΠΑ/ΓΔΟΥ/ΔΟΥ/ΤΑΤΠ/99067/12532/12025/6812 (1) 
Αποζημίωση για τη χρήση ακινήτων που στεγάζουν Υπη¬ 
ρεσίες του ΥΠΑΙΘΠΑ (Γ ενική Γ ραμματεία Πολιτισμού). 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΟΙΚΟΝΟΜΙΚΩΝ - 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 32 παραγράφου 6, του Ν. 4141/2013 (ΦΕΚ 


81/Α/5 Απριλίου 2013 «Ρυθμίσεις για τη δημόσια περιου¬ 
σία» και το άρθρο 27 Α που προστίθεται στο Ν. 3130/2003 
«Ρυθμίσεις για τη στέγαση των Δημοσίων Οικονομικών 
Υπηρεσιών, παράγραφο 6. 

β) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του Π.Δ. 63/2005 (ΦΕΚ Α' 98). 

γ) Του Π.Δ/τος 85/2012 «Ίδρυση και μετονομασία 
Υπουργείων μεταφορά και και κατάργηση Υπουργείων» 
(ΦΕΚ 141 / Α/21-06-2012). 

δ) Του Π.Δ/τος 191/2003 «Οργανισμός Υπουργείου Πο¬ 
λιτισμού» (ΦΕΚ 146/Α/13-06-2003). 

ε) Του Π.Δ/τος 96/2012 (ΦΕΚ 154/Α/24-07-2012) «Σύστα¬ 
ση Γ ενικής Γ ραμματείας Πολιτισμού στο Υπουργείο Παι¬ 
δείας και Θρησκευμάτων, Πολιτισμού και Αθλητισμού». 

στ) Του Π.Δ/τος 86/2012 «Διορισμός Υπουργών, Ανα¬ 
πληρωτών Υπουργών και Υφυπουργών» (ΦΕΚ 141/Α/ 
21-06-2012). 

2. Την αριθμ. Υ27/27-06-2012 απόφαση του Πρωθυ¬ 
πουργού «Καθορισμός Αρμοδιοτήτων του Αναπληρω¬ 
τή Υπουργού Παιδείας και Θρησκευμάτων, Πολιτισμού 
και Αθλητισμού Κωνσταντίνου Τζαβάρα» (ΦΕΚ 2048/Β/ 
28-06-2012), την αριθμ. Υ48/9-07-2012 απόφαση «Καθο¬ 
ρισμός Αρμοδιοτήτων του Αναπληρωτή Υπουργού Οι¬ 
κονομικών Χρήστου Σταϊκούρα» (ΦΕΚ Β2105/9-07-2012). 

3. Την κατάργηση του Ειδικού Λογαριασμού με τα άρ¬ 
θρα 1 και 2 του Ν. 3697/2008 «Ενίσχυση της διαφάνειας 
του Κρατικού Προϋπολογισμού, έλεγχος των δημοσίων 
δαπανών, μέτρα φορολονικής δικαιοσύνης και άλλες 
διατάξεις» (ΦΕΚ Α'194). 

4. Τις διατάξεις του Ν. 3130/28-03-2003 «Μισθώσεις 
Ακινήτων για Στέγαση Δημόσιων Υπηρεσιών» (ΦΕΚ Α/76). 

5. Το γεγονός ότι από τις διατάξεις της παρούσας 
απόφασης, σύμφωνα με το έγγραφο του ΥΠΑΙΘΠΑ/ 
ΓΔΟΥ/ΔΟΥ/ΤΑΤΠ/12764/1689/1631/966/29/01/2013 προκα- 
λείται δαπάνη ύψους επτακοσίων είκοσι δύο χιλιάδων, 
διακοσίων τεσσάρων ευρώ και ενενήντα πέντε λεπτών 
(722.204,95 €). 

6. Την αριθμ. ΥΠΑΙΘΠΑ/ΓΔΟΥ/ΔΟΥ/ΤΑΤΠ/3344/9-01-2013 
απόφαση δέσμευσης που καταχωρήθηκε με τον α/α 
6075 στα βιβλία της ΥΔΕ και αναρτήθηκε με τον αριθμ. 
ΑΔΑ: ΒΕΙΩΓ-Ψ9Ψ, αποφασίζουμε: 

1. Την καταβολή στους κατά νόμο δικαιούχους αποζη¬ 
μίωση για τη χρήση ακινήτων που έγινε για τη στέγαση 
υπηρεσιών του Υπουργείου Παιδείας και Θρησκευμάτων, 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Πολιτισμού και Αθλητισμού για το διάστημα από 1-7-2012 
έως 31-12-2013, εφόσον οι υπηρεσίες του Υπουργείου 
Παιδείας και Θρησκευμάτων, Πολιτισμού και Αθλητισμού 
εξακολουθούν να κάνουν χρήση αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2013 

01 ΑΝΑΠΛΗΡΩΤΕΣ ΥΠΟΥΡΓΟΙ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΟΙΚΟΝΟΜΙΚΩΝ ΠΟΛΙΤΙΣΜΟΥ ΑΘΛΗΤΙΣΜΟΥ 

ΧΡΗΣΤΟΣ ΣΤΑΪΚΟΥΡΑΣ ΚΩΝΣΤΑΝΤΙΝΟΣ ΤΖΑΒΑΡΑΣ 
-♦- 

Αριθμ. 82065/Γ2 (2) 

Τροποποίηση της με αρ. πρωτ. 100835/Γ2/04-09-2012 
υπουργικής απόφασης (ΦΕΚ Β' 2507) με θέμα «Λει¬ 
τουργία κατευθύνσεων Γενικού Λυκείου και μαθη¬ 
μάτων επιλογής». 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις της παρ. 6 του άρθρου 1 του ν. 2525/1997 
(ΦΕΚ Α' 188) «Ενιαίο Λύκειο, Πρόσβαση των Αποφοίτων 
στην Τριτοβάθμια Εκπαίδευση, Αξιολόγηση του Εκπαι¬ 
δευτικού Έργου και άλλες διατάξεις». 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα 
που κυρώθηκε με το άρθρο πρώτο του Π.Δ. 63/2005 
(ΦΕΚ Α' 98). 

3. Την με αρ. πρωτ. 100835/Γ2/04-09-2012 υπουργική 
απόφαση (ΦΕΚ Β' 2507) με θέμα «Λειτουργία κατευθύν¬ 
σεων Γενικού Λυκείου και μαθημάτων επιλογής». 

4. Την με αριθμ. 76051/Η/04-07-2012 (ΦΕΚ Β' 2091) κοινή 
απόφαση του Πρωθυπουργού και του Υπουργού Παι¬ 
δείας και Θρησκευμάτων, Πολιτισμού και Αθλητισμού 
με θέμα «Ανάθεση αρμοδιοτήτων στον Υφυπουργό Παι¬ 
δείας και Θρησκευμάτων, Πολιτισμού και Αθλητισμού 
Θεόδωρο Παπαθεοδώρου». 

5. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Τροποποιούμε την παράγραφο 5 της ενότητας Α της 
με αρ. πρωτ. 100835/Γ2/04-09-2012 υπουργικής απόφα¬ 
σης (ΦΕΚ Β' 2507) ως εξής: 

Στις περιπτώσεις που ο αριθμός των μαθητών, οι 
οποίοι επιθυμούν να φοιτήσουν υπερβαίνει τους είκοσι 
επτά (27), εγκρίνεται η λειτουργία και άλλου τμήματος 
κατεύθυνσης. Τα ανωτέρω ισχύουν και για τους κύκλους 
της Τεχνολογικής Κατεύθυνσης. 

Η ισχύς της παρούσης αρχίζει από το σχολικό έτος 
2013-14. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 2013 

Ο ΥΦΥΠΟΥΡΓΟΣ 

ΘΕΟΔΩΡΟΣ ΠΑΠΑΘΕΟΔΩΡΟΥ 


Αριθμ. 132304/2731 (3) 

Τροποποίηση της υπ’ αριθμ. 90276/1395/21.04.08 (ΦΕΚ 
815/Β) υπουργικής απόφασης για τον «Καθορισμό 
έδρας, χρόνου, ωραρίου λειτουργίας, αρμοδιοτήτων, 
διάρθρωσης, εξοπλισμού και στελέχωσης του Συντο¬ 
νιστικού Κέντρου Δασοπροστασίας». 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τ ις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του Π.Δ. 63/2005 
(ΦΕΚ 98 Α'). 

2. Το Π.Δ. 189/2009 (ΦΕΚ 221 Α') «Καθορισμός και ανα¬ 
κατανομή των αρμοδιοτήτων των Υπουργείων», όπως 
τροποποιήθηκε με το ΠΔ 24/2010 (ΦΕΚ 56 Α') «Ανα¬ 
καθορισμός των αρμοδιοτήτων των Υπουργείων και 
τροποποιήσεις του Π.Δ. 189/2009». 

3. Την αριθμ. 2867/2009 (ΦΕΚ 2234 Β') απόφαση του 
Πρωθυπουργού «Αλλαγή τίτλου Υπουργείων». 

4. Τ ις διατάξεις του αρθ. 3 του Π.Δ. 85/2012 (ΦΕΚ 141 Α') 
«Ίδρυση και μετονομασία Υπουργείων, μεταφορά και 
κατάργηση υπηρεσιών». 

5. Τις διατάξεις του Π.Δ. 86/2012 (ΦΕΚ 141 Α') «Διορι¬ 
σμός Υπουργών, Αναπληρωτών Υπουργών και Υφυπουρ¬ 
γών», καθώς και την αριθ. Υ 46/06.07.2012 (ΦΕΚ 2101 Β') 
απόφαση του Πρωθυπουργού «Καθορισμός αρμοδιοτή¬ 
των του Αναπληρωτή Υπουργού Περιβάλλοντος, Ενέρ¬ 
γειας και Κλιματικής Αλλαγής Σταύρου Καλαφάτη». 

6. Τ ις διατάξεις του άρθρου 20 του Ν. 4024/2011 (ΦΕΚ 
226 Α') «Συνταξιοδοτικές ρυθμίσεις, ενιαίο μισθολόγιο - 
βαθμολόγιο, εργασιακή εφεδρεία και άλλες διατάξεις 
εφαρμογής του μεσοπρόθεσμου πλαισίου δημοσιονο¬ 
μικής στρατηγικής 2012-2015», όπως τροποποιήθηκε και 
ισχύει. 

7. Τ ις διατάξεις του άρθρου 16 του Ν. 3205/2003 (ΦΕΚ 
297 Α') «Μισθολογικές ρυθμίσεις λειτουργών και υπαλ¬ 
λήλων του δημοσίου, Ν.Π.Δ.Δ. και Ο.Τ.Α., μονίμων στε¬ 
λεχών των Ενόπλων Δυνάμεων και αντίστοιχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις», όπως τροπο¬ 
ποιήθηκε και ισχύει. 

8. Τις διατάξεις του Ν. 998/1979, (ΦΕΚ 289 Α') «Περί 
προστασίας των δασών και των δασικών εν γένει εκτά¬ 
σεων της Χώρας», όπως τροποποιήθηκαν και ισχύουν. 

9. Τις διατάξεις του Ν. 1845/1989 (ΦΕΚ 102 Α') «Ανάπτυ¬ 
ξη και αξιοποίηση της αγροτικής έρευνας και τεχνο¬ 
λογίας - Δασοπροστασία και άλλες διατάξεις», όπως 
τροποποιήθηκε και ισχύει. 

10. Τις διατάξεις του Ν. 3938/2011 (ΦΕΚ 61 Α'), άρθρο 21 
«Ενσωμάτωση της Ελληνικής Αγροφυλακής στη Δασική 
Υπηρεσία». 

11. Τις αρ. πρ. 77822/4740/23.06.1995 (ΦΕΚ 597 Β') και 
90276/1395/21.04.08 (ΦΕΚ 815 Β') υπουργικές αποφάσεις 
«Καθορισμός έδρας, χρόνου, ωραρίου λειτουργίας, αρ¬ 
μοδιοτήτων, διάρθρωσης, εξοπλισμού και στελέχωσης 
του Συντονιστικού Κέντρου Δασοπροστασίας». 

12. Την ανάγκη για την ομαλή και απρόσκοπτη λει¬ 
τουργία του εν λόγω κέντρου. 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

13. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Την τροποποίηση της παραγράφου 5 της με αριθμό 
90276/1395/21-4-2008 (ΦΕΚ 815/Β) υπουργικής απόφασης 
με θέμα «Καθορισμός έδρας, χρόνου, ωραρίου λειτουρ¬ 
γίας, αρμοδιοτήτων, διάρθρωσης, εξοπλισμού και στελέ- 
χωσης του Συντονιστικού Κέντρου Δασοπροστασίας», 
η οποία αντικαθίσταται ως εξής: 

5. Η στελέχωση και λειτουργία του ΣΚΔ θα γίνεται 
με μόνιμο προσωπικό από δασικούς υπαλλήλους της 
Κεντρικής Υπηρεσίας και με εποχιακό προσωπικό με 
ΣΕΙΔ που κατά κατηγορία θα είναι: 

ΠΕ 2 (Δασολόγοι). 

ΤΕ 2 (Δασοπόνοι). 

ΔΕ 16 (Οδηγοί). 

ΔΕ15 (Δασοφύλακες). 

ΥΕ (Φύλακες Εγκαταστάσεων). 

Οι μόνιμοι δασικοί υπάλληλοι της Κεντρικής Υπηρε¬ 
σίας θα ορίζονται με σχετικές αποφάσεις της Γενικής 
Δ/νσης Ανάπτυξης και Προστασίας Δασών και Φυσικού 
Περιβάλλοντος, της Ειδικής Γραμματείας Δασών, ενώ το 
εποχιακό προσωπικό θα προσλαμβάνεται μέσω των εκά- 
στοτε ισχυουσών διαδικασιών πρόσληψης (ΑΣΕΠ) και θα 
περιλαμβάνει δασολόγους, δασοπόνους, δασοφύλακες, 
φύλακες εγκαταστάσεων και οδηγούς, ο αριθμός των 
οποίων καθορίζεται ετησίως από τη Δ/νση Προστασίας 
Δασών και Φυσικού Περιβάλλοντος με σχετική απόφασή 
της και ανάλογα με τις διαμορφούμενες ανάγκες. 

Η στελέχωση και λειτουργία του ΣΚΔ μπορεί να γίνε¬ 
ται και με μόνιμο προσωπικό άλλων κλάδων υπαλλήλων 
της Γ ενικής Δ/νσης Ανάπτυξης και Προστασίας Δασών 
και Φυσικού Περιβάλλοντος της Ειδικής Γ ραμματείας 
Δασών, στην περίπτωση που δεν υπάρχει ικανός αριθ¬ 
μός Δασικών Υπαλλήλων για την εφαρμογή του προ¬ 
γράμματος. Για την αναγκαιότητα συμμετοχής τους, 
θα εκδίδεται σχετική απόφαση της εν λόγω Γενικής 
Δ/νσης κατόπιν αιτιολογημένης εισήγησης της Δ/νσης 
Προστασίας Δασών και Φυσικού Περιβάλλοντος. 

Υποχρεώσεις και καθήκοντα προσωπικού επιφυλακής 
Σ.Κ.Δ.: 

1. Στα πάσης φύσεως θέματα δασικών παραβάσεων 
δίδουν τις ανάλογες απαντήσεις ή παραπέμπουν στην 
αρμόδια Υπηρεσία. 

2. Τα θέματα των δασικών πυρκαγιών τα παραπέμπουν 
στην Πυροσβεστική Υπηρεσία (199). 

3. Για θέματα 0ΙΤΕ3 (προστασία ειδών άγριας και αυ¬ 
τοφυούς χλωρίδας) ενημερώνουν την αρμόδια υπηρεσία 
στην Δ/νση Αισθητικών Δασών - Δρυμών και Θήρας. 

4. Εκτελούν κάθε γραπτή και προφορική εντολή της 
Δ/νσης Προστασίας Δασών και ΦΠ σχετικά με την λει¬ 
τουργία του ΣΚΔ. 

5. Λαμβάνουν τις πάσης φύσεως κλήσεις ή πληροφο¬ 
ρίες που αφορούν στην Δασοπροστασία. 

6. Τηρούν το βιβλίο συμβάντων στο οποίο καταχω¬ 
ρούν τα στοιχεία των υπαλλήλων που συμμετέχουν 
στη συγκρότηση των συνεργείων επιφυλακής του Συ¬ 
ντονιστικού Κέντρου Δασοπροστασίας καθώς και τις 
πληροφορίες και τις ενέργειες του Κέντρου προς τις 
περιφερειακές δασικές Αρχές για τα θέματα αρμοδι- 
ότητάς του. 


7. Συλλέγουν και επεξεργάζονται τα προσωρινά και 
οριστικά στοιχεία δασικών πυρκαγιών από όλες τις δα¬ 
σικές Αρχές της Χώρας. 

Προετοιμάζουν τα στατιστικά στοιχεία των πυρκαγιών 
της Χώρας για την ενημέρωση προς τις Αρχές της Ε.Ε. 
αλλά και προς περαιτέρω επεξεργασία. 

8. Χειρίζονται τα πάσης φύσεως ασύρματα και εν¬ 
σύρματα μέσα επικοινωνίας, ηλεκτρονικό υπολογιστή, 
ΦΑΞ κλπ. 

Κατά τα λοιπά ισχύει η υπ’ αρ. 90276/1395/21.04.08 
υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουνίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΤΑΥΡΟΣ ΚΑΛΑΦΑΤΗΣ 
-*- 

Αριθμ. 03/03/283 (4) 

Καθιέρωση υπερωριακής απασχόλησης υπαλλήλων της 
Δ/νσης Πολιτικής Γης της Περιφέρειας Ανατολικής 
Μακεδονίας και Θράκης για το Β' Εξάμηνο έτους 
2013. 

Ο ΠΕΡΙΦΕΡΕΙΑΡΧΗΣ 

ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις του Ν. 3852/2010 (ΦΕΚ 87 Α') «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Το Π.Δ. 144/2010 (ΦΕΚ 237/Α/27-12-2010) «Οργανισμός 
της Περιφέρειας Ανατολικής Μακεδονίας και Θράκης». 

3. Τις διατάξεις της παρ. 1 περίπτωση Β του άρθρου 
14 του ν. 3460/2006 (ΦΕΚ Α'105/2006) όπως αντικατα- 
στάθηκε με τη παράγραφο 1 και 2 του άρθρου 27 του 
ν. 3698/2008 (ΦΕΚ ΑΊ98) «Ρυθμίσεις θεμάτων κτηνοτρο¬ 
φίας και άλλες διατάξεις». 

4. Την υπ’ αριθμ. 2/7093/0022/2004 απόφαση (ΦΕΚ 215/ 
Β/5-2-2004) «Επέκταση των διατάξεων του Ν. 3205/2003 
στο προσωπικό σε σχέση εργασίας ιδιωτικού δικαίου 
που απασχολείται στο Δημόσιο, ν.π.δ.δ. και Ο.Τ.Α.». 

5. Την με αριθμ. πρωτ. 2/16606/0022/24-4-2009 εγκύ¬ 
κλιο της 22ης Διεύθυνσης Μισθολογίου του Γενικού 
Λογιστηρίου του Κράτους «Υπερωριακή απασχόληση 
προσωπικού με σχέση εργασίας ιδιωτικού δικαίου του 
Δημοσίου, των Ν.Π.Δ.Δ. και Ο.Τ.Α.». 

6. Τις διατάξεις του άρθρου 25 παρ. 7 του Ν. 2738/1999 
(ΦΕΚ 180/Α/1999) όπως ισχύουν σήμερα. 

7. Τις διατάξεις του άρθρου 23 του Ν. 3613/2007 (ΦΕΚ 
263/Α/2007). 

8. Τις διατάξεις του άρθρου 20, του Ν. 4024/2011 (ΦΕΚ 
226/Α/2011) καθώς και την υπ’ αριθμ. 2/78400/0022/ 
14-11-2011 εγκύκλιο της 22ης Διεύθυνσης Μισθολογίου 
του Γ ενικού Λογιστηρίου του Κράτους «Συνταξιοδοτικές 
ρυθμίσεις, ενιαίο μισθολόγιο - βαθμολόγιο, εργασιακή 
εφεδρεία και άλλες διατάξεις εφαρμογής του μεσοπρό¬ 
θεσμου πλαισίου δημοσιονομικής στρατηγικής 2012-2015». 

9. Την ανάγκη κάλυψης εκτάκτων υπηρεσιακών ανα¬ 
γκών, των υπαλλήλων της Δ/νσης Πολιτικής Γης, για το 
Β' Εξάμηνο του 2013, δεδομένου ότι υπάρχει έλλειψη 

προσωπικού για τη στελέχωση των υπηρεσιών της Κε¬ 
ντρικής Υπηρεσίας της Περιφέρειας Α.Μ.Θ., των αυξη¬ 
μένων αρμοδιοτήτων και του όγκου εργασίας. 

10. Το γεγονός ότι για την αντιμετώπιση των παρα¬ 
πάνω εκτάκτων υπηρεσιακών αναγκών οι υπάλληλοι θα 
ασχοληθούν πέραν του κανονικού ωραρίου εργασίας, 
δεδομένου ότι δεν είναι δυνατό να διεκπεραιωθούν οι 
εργασίες εντός του κανονικού ωραρίου εργασίας. 

11. Το γεγονός ότι για την παραπάνω υπερωριακή απα¬ 
σχόληση έχουν προβλεφθεί σχετικές πιστώσεις στον 
Προϋπολογισμό του οικονομικού έτους 2013 στον ειδικό 
φορέα 0291 της Περιφέρειας Ανατολικής Μακεδονίας - 
Θράκης, εγκρίνουμε: 

α) Την καθιέρωση υπερωριακής απασχόλησης με 
αμοιβή, κατά τις απογευματινές ώρες, για τέσσερις (4) 
υπάλληλους της Δ/νσης Πολιτικής Γης. 

β) Οι ώρες απογευματινής απασχόλησης ορίζονται 
κατά ανώτατο όριο σε είκοσι (20) ώρες το μήνα για 
κάθε υπάλληλο, συνολικά 480 ώρες από τη δημοσίευση 
της παρούσας μέχρι 31-12-2013. 

γ) Για κάθε υπηρεσία της Περιφέρειας Ανατολικής 
Μακεδονίας - Θράκης από τις προαναφερόμενες θα εκ- 
δοθεί απόφαση συγκρότησης συνεργείου υπερωριακής 
απασχόλησης, στην οποία θα αναφέρονται ονομαστικά 
οι συμμετέχοντες υπάλληλοι, το αντικείμενο απασχό¬ 
λησης, το χρονικό διάστημα και οι ώρες απασχόλησης 
για τον κάθε ένα, κατά μήνα. 

δ) Ο Προϊστάμενος της Υπηρεσίας θα βεβαιώνει την 
υπερωριακή απασχόληση των υπαλλήλων και θα τηρεί¬ 
ται ειδικό βιβλίο για το υπερωριακά παρασχεθέν έργο. 

ε) Το ύψος της δαπάνης που θα προκύψει υπολο¬ 
γίζεται να ανέλθει στο ποσό των δύο χιλιάδων ευρώ 
2.000,00 και θα καλυφθεί από πιστώσεις του Προϋπολο¬ 
γισμού του οικονομικού έτους 2013 του Ειδικού Φορέα 
0291 ΚΑΕ 0511. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 28 Μαΐου 2013 

Ο Περιφερειάρχης κ.α.α. 

Ο Αναπληρωτής Περιφερειάρχης 
ΦΩΤΙΟΣ ΚΑΡΑΛΙΔΗΣ 

-♦- 

Αριθμ. (οικ.) 69493/1622 (5) 

Παροχή εξουσιοδότησης υπογραφής στους Προϊστα¬ 
μένους υπηρεσιών για τη Διεύθυνση Βιομηχανίας 
Ενέργειας και Φυσικών Πόρων χωρικής αρμοδιότη¬ 
τας Π.Ε. Φθιώτιδας. 

Ο ΑΝΤΙΠΕΡΙΦΕΡΕΙΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Τις διατάξεις των άρθρων 3,113,114,159,160,186, και 
282 του Ν. 3852/2010 (ΦΕΚ 87/τ.Α') «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

2. Τ ις διατάξεις του άρθρου 6 παρ. 11 του Ν. 4071/2012 
«Ρυθμίσεις για την τοπική ανάπτυξη, της αυτοδιοίκηση 
και την αποκεντρωμένη διοίκηση Ενσωμάτωση Οδηγίας 
2009/50/ΕΚ» (ΦΕΚ 85/Α'). 

3. Τις διατάξεις των άρθρων 25, 59, 66 και 87 του 
Ν. 3528/2007 «Κύρωση του Κώδικα Κατάστασης Δημο¬ 


σίων Πολιτικών Διοικητικών Υπαλλήλων και Υπαλλήλων 
ΝΠΔΔ» (ΦΕΚ 26/τεύχος Α'). 

4. Τις διατάξεις του άρθρου 9 του Ν. 2690/1999 «Κύ¬ 
ρωση του Κώδικα Διοικητικής Διαδικασίας και άλλες 
διατάξεις» (ΦΕΚ 45/τεύχος Α'), όπως τροποποιήθηκε 
μέχρι σήμερα και ισχύει. 

5. Τις διατάξεις του άρθρου 7 του Ν. 3469/2006 (ΦΕΚ 
131/τεύχος Α') «Εθνικό Τυπογραφείο, Εφημερίς της Κυ¬ 
βερνήσεως και λοιπές διατάξεις», όπως τροποποιήθηκε 
μέχρι σήμερα και ισχύει. 

6. Τις διατάξεις του άρθρου 2 του Ν. 3861/2010 (ΦΕΚ 
112/τεύχος Α') - «Ενίσχυση της διαφάνειας με την υπο¬ 
χρεωτική ανάρτηση νόμων και πράξεων των κυβερνη¬ 
τικών, διοικητικών και αυτοδιοικητικών οργάνων στο 
διαδίκτυο “Πρόγραμμα Διαύγεια” και άλλες διατάξεις», 
όπως ισχύει σήμερα. 

7. Τις διατάξεις του Π.Δ. 148/2010 «Οργανισμός της Πε¬ 
ριφέρειας Στερεός Ελλάδας» (ΦΕΚ 241/τ.Α') όπως ισχύει. 

8. Την αριθμ. 24/2010 απόφαση του Πολυμελούς Πρω¬ 
τοδικείου Λαμίας, με την οποία ανακηρύχθηκαν ο Περι¬ 
φερειάρχης, οι Αντιπεριφερειάρχες και οι Περιφερειακοί 
Σύμβουλοι της Περιφέρειας Στερεός Ελλάδας. 

9. Την αριθμ. οικ. 4762/141/14-1-2013 (ΦΕΚ 175/31-1-2013/ 
τ.Β') απόφαση του Περιφερειάρχη Στερεός Ελλάδας 
περί ανάθεσης άσκησης τομέων αρμοδιοτήτων στους 
άμεσα εκλεγμένους Αντιπεριφερειάρχες Στερεός Ελ¬ 
λάδας. 

10. Την ανάγκη απλούστευσης των διαδικασιών για την 
εύρυθμη λειτουργία των υπηρεσιών της Περιφέρειας 
Στερεός Ελλάδας και την αρτιότερη εξυπηρέτηση των 
πολιτών, στον τόπο κατοικίας τους. 

11. Το γεγονός ότι από τις διατάξεις της παρούσας 
απόφασης, δεν προκαλείται δαπάνη σε βάρος του προ¬ 
ϋπολογισμού του κράτους ή της Περιφέρειας Στερεός 
Ελλάδας, αποφασίζουμε: 

Α. Στον προϊστάμενο Γ ενικής Διεύθυνσης Ανάπτυξης, 
παρέχουμε εξουσιοδότηση να υπογράφει για τη Δι¬ 
εύθυνση Βιομηχανίας, Ενέργειας και Φυσικών Πόρων 
για θέματα που αφορούν την χωρική αρμοδιότητα Π.Ε. 
Φθιώτιδας με την ένδειξη «Με εντολή Αντιπεριφερειάρ- 
χη Π.Ε. Φθιώτιδας» και μνημονεύοντας τα στοιχεία της 
παρούσας απόφασης τα ακόλουθα: 

1. Έλεγχο και την παρακολούθηση όλων των σχετικών 
διοικητικών και τεχνικών θεμάτων και ζητημάτων που 
αφορούν θέματα ανάπτυξης, ενέργειας και φυσικών πό¬ 
ρων, χωρικής αρμοδιότητας Π.Ε. Φθιώτιδας. 

2. Την ενημέρωση του καθ’ ύλην αρμόδιου Υπουργείου 
για τα ζητήματα που προκύπτουν από την εφαρμογή της 
Νομοθεσίας που αφορά το αντικείμενο της Διεύθυνσης 
για την χωρική αρμοδιότητα Π.Ε. Φθιώτιδας και την 
διακίνηση των σχετικών κατευθυντήριων οδηγιών προς 
τις περιφερειακές υπηρεσίες που ασκούν τις αντίστοι¬ 
χες αρμοδιότητες Βιομηχανίας Ενέργειας και Φυσικών 
πόρων. 

3. Την διατύπωση ερωτημάτων της Υπηρεσίας προς 
την Νομική Υπηρεσία της Περιφέρειας και τα αρμόδια 
Υπουργεία για θέματα χωρικής αρμοδιότητας Π.Ε. Φθι¬ 
ώτιδας. 

4. Την συγκρότηση εξεταστικών επιτροπών επαγγελ¬ 
ματικών αδειών του Ν. 6422/1934 και του Ν. 3982/2011, 
χωρικής αρμοδιότητας Π.Ε. Φθιώτιδας. 

5. Θεώρηση του βιβλιαρίου νοσηλείας του Προϊσταμέ¬ 
νου της Διεύθυνσης και των μελών της οικογένειας του. 

6. Την υπογραφή εντολών επιθεωρητών ελέγχου στον 
Προϊστάμενο Διεύθυνσης για θέματα χωρικής αρμοδι¬ 
ότητας Π.Ε. Φθιώτιδας. 

Β. Στον Προϊστάμενο Διεύθυνσης Βιομηχανίας Ενέρ¬ 
γειας και Φυσικών Πόρων, παρέχουμε εξουσιοδότηση 
να υπογράφει, με την ένδειξη «Με Εντολή Αντιπεριφε- 
ρειάρχη Π.Ε. Φθιώτιδας» και μνημονεύοντας τα στοιχεία 
της παρούσας απόφασης, όλα τα απαιτούμενα έγγραφα, 
αποφάσεις ή πράξεις, σύμφωνα με τις κείμενες διατά¬ 
ξεις, για την άσκηση των αρμοδιοτήτων της Διεύθυνσης 
χωρικής αρμοδιότητας Π.Ε. Φθιώτιδας, όπως αυτές περι- 
γράφονται στο άρθρο 19 του Οργανισμού της Περιφέρει¬ 
ας Στερεός Ελλάδας (Π.Δ. 148/2010 - ΦΕΚ 241/τ.Α') εκτός 
των αναφερόμενων στην αριθμ. οικ.4762/141/14-1-2013 
(ΦΕΚ 175 Α') απόφαση του Περιφερειάρχη Στερεός Ελ¬ 
λάδας και ιδίως: 

1. Έκδοση και υπογραφή διαταγών πορείας και εγκρί¬ 
σεων (δελτίων) κίνησης αυτοκινήτων της Διεύθυνσης 
για τη χωρική αρμοδιότητα Π.Ε. Φθιώτιδας 

2. Έλεγχο και την παρακολούθηση όλων των σχετικών 
διοικητικών και τεχνικών θεμάτων και ζητημάτων που 
αφορούν θέματα ανάπτυξης, ενέργειας και φυσικών πό¬ 
ρων για τη χωρική αρμοδιότητα Π.Ε. Φθιώτιδας. 

3. Τήρηση του Εμπιστευτικού Πρωτοκόλλου της Υπη¬ 
ρεσίας. 

4. Ανακοίνωση ή κοινοποίηση αποφάσεων που λή- 
φθηκαν αρμοδίως. 

5. Ενέργειες προς τη Διεύθυνση Οικονομικού της 
Περιφέρειας για κατάρτιση του προϋπολογισμού και 
τροποποιήσεις αυτού για την χωρική αρμοδιότητα Π.Ε. 
Φθιώτιδας. 

6. Τη χορήγηση άδειας λειτουργίας εγκαταστάσε¬ 
ων παραγωγής ΑΝΡΟ και 3Ι_υΒΙΕ3 επί εγκαταστάσεων 
ευρισκομένων πάνω σε οχήματα, εντός μεταλλευτικών 
και λατομικών χώρων, για την χωρική αρμοδιότητα 
Π.Ε. Φθιώτιδας, σύμφωνα με τις διατάξεις της αριθμ. 
13127/3645/8-2-2005 (ΦΕΚ 1005/τ.Β') απόφασης και 
του Παραρτήματος 4.3 της 3329/89 (ΦΕΚ 132/τ.Β') κοι¬ 
νής υπουργικής απόφασης και του άρθρου 178 του 
Ν. 4001/2011 (ΦΕΚ 179/τ.Α'). 

7. Επιβολή των χρηματικών προστίμων που προβλέ- 
πονται από την Νομοθεσία σε υποθέσεις αρμοδιότητας 
της Διεύθυνσης χωρικής αρμοδιότητας Π.Ε. Φθιώτιδας, 
εφόσον δεν υπερβαίνουν το ποσό των 3.000,00 €. 

8. Την εισήγηση επί των προσφυγών επί των αποφά¬ 
σεων της Διεύθυνσης Ανάπτυξης Π.Ε. Φθιώτιδας που 
αφορούν θέματα Βιομηχανίας Ενέργειας και Φυσικών 
Πόρων προς τον αρμόδιο Αντιπεριφερειάρχη για την 
χωρική αρμοδιότητα Π.Ε. Φθιώτιδας. 

9. Εισηγήσεις επί θεμάτων αρμοδιότητας της Διεύθυν¬ 
σης για την χωρική αρμοδιότητα Π.Ε. Φθιώτιδας προς 
το Περιφερειακό Συμβούλιο και τις αρμόδιες επιτροπές. 

ΙΟ.Έλεγχος τήρησης Περιβαλλοντικών και των λοιπόν 
όρων στις εγκαταστάσεις αρμοδιότητας της για την 
χωρική αρμοδιότητα Π.Ε. Φθιώτιδας. 

11. Θεώρηση βιβλιαρίων νοσηλείας των Προϊσταμένων 
Τμημάτων, των υπαλλήλων και των μελών των οικογε¬ 
νειών τους. 

12. Θεώρηση δικαιολογητικών δαπανών αμοιβής υπε- 


ρωριακής εργασίας των Προϊσταμένων Τμημάτων και 
υπαλλήλων της Δ/νσης. 

13. Την επιμέλεια και την διαδικασία διεξαγωγής των 
εξετάσεων από την Εξεταστική Επιτροπή Ασκήσεως 
Επαγγέλματος καθώς και κάθε θέμα που αφορά τη 
λειτουργία της χωρικής αρμοδιότητας Π.Ε. Φθιώτιδας. 

14. Εισήγηση για Περιβαλλοντικά θέματα χωρικής αρ¬ 
μοδιότητας Π.Ε. Φθιώτιδας προς την επιτροπή Περιβάλ¬ 
λοντος και Ανάπτυξης Π.Σ.Ε. 

15. Κατανομή προσωπικού στα τμήματα της Διεύθυν¬ 
σης. 

16. Πρόταση για συμμετοχή υπαλλήλων της Διεύθυν¬ 
σης σε εκπαιδευτικά προγράμματα, σεμινάρια, συνέδρια 
ή ημερίδες καταρτιζόμενα και υλοποιούμενα από την 
Περιφέρεια ή από τρίτους φορείς. 

17. Έγγραφα με τα οποία ζητείται ο ορισμός μελών 
από υπηρεσίες και φορείς για την συγκρότηση Επιτρο¬ 
πών που συγκροτούνται με αποφάσεις Περιφερειάρχη 
και Αντιπεριφερειάρχη για την χωρική αρμοδιότητα Π.Ε. 
Φθιώτιδας. 

18. Διαπίστωση αποχής από την υπηρεσία λόγω ανυ- 
παιτίου κωλύματος, υπαλλήλων της Διεύθυνσης. 

19. Πρόταση για έγκριση του περιορισμού ή ανάκλησης 
της κανονικής αδείας για την αντιμετώπιση εκτάκτων 
αναγκών της Διεύθυνσης. 

20. Έκδοση εντολών ελέγχου στους Προϊσταμένους 
Τμημάτων και στους υπαλλήλους της Διεύθυνσης για 
θέματα χωρικής αρμοδιότητας Π.Ε. Φθιώτιδας. 

Αρμοδιότητες που δεν αναφέρονται στην παρούσα 
απόφαση ασκούνται από τον Αντιπεριφερειάρχη Π.Ε. 
Φθιώτιδας. 

Κάθε προηγούμενη σχετική απόφασή μας, παύει να 
ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 14 Ιουνίου 2013 

Ο Αντιπεριφερειάρχης 
ΘΩΜΑΣ ΣΤΑΪΚΟΣ 

-♦- 

Αριθμ. 1422 (6) 

Καθιέρωση υπερωριακής απασχόλησης τακτικού προ¬ 
σωπικού της Δημοτικής Επιχείρησης Ύδρευσης - 
Αποχέτευσης Ορεστιάδας. 

Ο ΔΗΜΑΡΧΟΣ ΟΡΕΣΤΙΑΔΑΣ 

Έχοντας υπόψη: 

1. Τις διατάξεις της περ. 12 της υποπαραγράφου Γ1 της 
παραγράφου Γ του άρθρου πρώτου του ν. 4093/2012. 

2. Τις διατάξεις του άρθρου 20 του ν. 4024/2011. 

3. Τις διατάξεις του Οργανισμού Εσωτερικής Υπηρεσί¬ 
ας της Δ.Ε.Υ.Α.Ο. που έχει εγκριθεί με την αριθμ. πρωτ. 
ΤΤ 24802/2-2-2012 απόφαση του Γεν. Γραμματέα της 
Αποκεντρωμένης Διοίκησης Μακεδονίας-Θράκης και 
έχει δημοσιευθεί στο ΦΕΚ τ.Β'409/22-2-2012. 

4. Την πρόβλεψη σχετικών πιστώσεων στον ψηφισθέ- 
ντα προϋπολογισμό του έτους 2013 της Δ.Ε.Υ.Α.Ο. 

5. Την 30/18-04-2013 απόφαση του Δ.Σ. που κρίνει επι¬ 
βεβλημένη και επιτακτική την ανάγκη, λόγω της ιδιαιτε¬ 
ρότητας και εξαιρετικότητας των παρεχόμενων υπηρε¬ 
σιών, με την οποία εγκρίνει την πρόσθετη υπερωριακή 

απογευματινή και νυχτερινή απασχόληση, καθώς και 
εργασία κατά τις Κυριακές, τις εξαιρέσιμες ημέρες και 
τη διάρκεια της νύχτας, του τακτικού προσωπικού ώστε 
να διασφαλιστεί η συνεχής τακτική, εύρυθμη, ασφαλή 
και αποτελεσματική λειτουργία των υπηρεσιών και των 
δικτύων της Δ.Ε.Υ.Α.Ο., αποφασίζουμε: 

1. Την υπερωριακή ημερήσια εργασία εργασίμων ημε¬ 
ρών πέντε (5) υπαλλήλων που υπηρετούν στον Βιολογι¬ 
κό Καθαρισμό και στα Αντλιοστάσια της Δ.Ε.Υ.Α.Ο., και 
μέχρι 20 ώρες το μήνα για τον κάθε εργαζόμενο για 
την υπερωριακή ημερήσια εργασία εργασίμων ημερών 
για όλο το έτος 2013, για την απρόσκοπτη λειτουργία 
του Β.Κ. και των αντλιοστασίων και την άμεση αντικα¬ 
τάσταση διαρροών και βλαβών. 

2. Την υπερωριακή ημερήσια εργασία εργασίμων ημε¬ 
ρών οχτώ (8) υπαλλήλων που υπηρετούν στο Τμήμα 
Ύδρευσης - Αποχέτευσης, και μέχρι 20 ώρες το μήνα 
για τον κάθε εργαζόμενο για την υπερωριακή ημερήσια 
εργασία εργασίμων ημερών για το έτος 2013 για την 
άμεση επέμβαση επί των βλαβών των δικτύων Ύδρευ¬ 
σης - Αποχέτευσης, την αποκατάσταση αυτών και έτσι 
την πρόληψη πρόκλησης ζημιών από πλημμύρες, αποκα¬ 
τάσταση λειτουργίας δικτύων και οικονομία στην απώ¬ 
λεια ύδατος, επίσης την άμεση επέμβαση από εκροές 
λυμάτων και προστασία της δημόσιας υγείας. 

3. Την υπερωριακή εργασία εργασίμων ημερών πέντε 
(5) υπαλλήλων που υπηρετούν στην Διοικητική και Οι¬ 
κονομική Υπηρεσία, και μέχρι 20 ώρες το μήνα για τον 
κάθε εργαζόμενο, για συνολικό διάστημα 5 μηνών εντός 
του έτους 2013 για άμεσες και έγκαιρες αναβαθμίσεις 
και επικαιροποιήσεις των ηλεκτρονικών συστημάτων 
της Δ.Ε.Υ.Α.Ο., έκδοση οικονομικών στοιχείων και συ¬ 
μπλήρωση και υποβολή φορολογικών και οικονομικών 
δηλώσεων. 

4. Την υπερωριακή ημερήσια εργασία εργασίμων 
ημερών τεσσάρων (4) καταμετρητών υπαλλήλων που 
υπηρετούν στη Διοικητική & Οικονομική Υπηρεσία, για 
την διενέργεια έκτακτου και αιφνιδιαστικού ελέγχου και 
τον περιορισμό λαθροϋδροληψίας και την αύξηση των 
εσόδων της Επιχείρησης. 

5. Την υπερωριακή ημερήσια εργασία εργασίμων ημε¬ 


ρών 2 υπαλλήλων Χειριστών Μηχανημάτων έργου και 
οδηγού που υπηρετούν στην Τεχνική Υπηρεσία, και μέ¬ 
χρι 20 ώρες το μήνα για τον κάθε εργαζόμενο για την 
υπερωριακή ημερήσια εργασία εργασίμων ημερών για 
το έτος 2013 για τις έκτακτες αποκαταστάσεις βλαβών 
των δικτύων ύδρευσης και αποχέτευσης. 

6. Την υπερωριακή εργασία εργασίμων ημερών ενός 
(1) υπαλλήλου που τηρεί τα πρακτικά του Δ.Σ. και των 
Επιτροπών της Δ.Ε.Υ.Α.Ο, και μέχρι 20 ώρες και για όλο 
το έτος 2013, καθώς οι συνεδριάσεις του Δ.Σ. η καθαρο- 
γραφή των αποφάσεων σε συμβατική και ηλεκτρονική 
μορφή γίνονται κατά τις απογευματινές ώρες και μετά 
την παρέλευση του νομίμου ωραρίου. 

Η αμοιβή του προσωπικού για την υπερωριακή απα¬ 
σχόληση κατά τις ημερήσιες ώρες εργασίμων ημερών, 
θα είναι κάθε φορά η προβλεπόμενη από την ισχύουσα 
νομοθεσία ενώ για την απασχόληση του προσωπικού 
κατά την ημέρα ανάπαυσης (το Σάββατο) δεν θα κατα¬ 
βάλλεται αμοιβή και θα χορηγείται ως ημέρα ανάπαυ¬ 
σης άλλη εργάσιμη ημέρα της προσεχούς εβδομάδας 
καθοριζόμενη από την Υπηρεσία. 

Για την καταβολή των ανωτέρω σχετικών αποζημιώ¬ 
σεων δεν προκαλείται δαπάνη σε βάρος του κρατικού 
προϋπολογισμού. 

Η παρούσα απόφαση ισχύει ως τη λήξη της θητείας 
του παρόντος Διοικητικού Συμβουλίου της Δ.Ε.Υ.Α.Ο. 

Η συνολική δαπάνη που εκτιμάται ότι βαρύνει τον 
προϋπολογισμό της Δ.Ε.Υ.Α. Ορεστιάδας ανέρχεται στο 
ποσό των 10.000,00 € για υπερωριακή εργασία εργά¬ 
σιμων ημερών του τακτικού προϋπολογισμού, και θα 
καλυφθεί από αντίστοιχη σχετική πίστωση που έχει 
αναγραφεί στους κωδικούς (ΚΑ: 60-00-0200) «υπερω¬ 
ρίες τακτικού προσωπικού ποσού 12.000,00 € (ΚΑ: 60- 
03-0000)» εργοδοτικές εισφορές ποσού 200.000,00 €. 

Ανάλογη πρόβλεψη θα υπάρξει κατά τη σύνταξη των 
προϋπολογισμών των επόμενων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ορεστιάδα, 10 Ιουνίου 2013 

Ο Δήμαρχος 
ΔΗΜΗΤΡΙΟΣ ΜΟΥΖΑΣ 


ΔΙΟΡΘΩ ΣΕΙΣ ΣΦΑ ΛΜΑΤΩΝ 

(7) 

Στην αριθ. Δ6Α 1092694Ε=2013/6-06-2013 απόφαση του Γενικού Γραμματέα της Γενικής Γραμματείας Δημοσίων 
Εσόδων, που δημοσιεύθηκε στο αριθ. 1404 Β'/10-6-2013 ΦΕΚ, επιφέρονται οι παρακάτω διορθώσεις: 

α) στην περίπτωση 4 του προοιμίου από το εσφαλμένο «Τις αποφάσεις του Υπουργού Οικονομικών αριθ. 

Δ6Α1004645 ΕΞ2013/23-1-2013 (Β'22).» στο ορθό «Τις αποφάσεις του Υπουργού Οικονομικών αριθ.Δ6Α 

1004645 ΕΞ2013/10-1-2013 (Β'22).» 

β) στην περίπτωση 7 της παραγράφου 1 (νομός Αττικής) του Πίνακα (παραγράφων I και II) 
από το εσφαλμένο « 


ΑΜΑΡΟΥΣΙΟΥ (Α') 

Τμήμα Ελέγχου 

- Τμήμα Ελέγχου Δ.Ο.Υ Ν. Ιωνίας (Ν. 

(Άρθρο 28 ΠΔ 551/1988 -Α' 259) 

Τμήμα Δικαστικό 

Ιωνίας - Ν. 


στο ορθό 


ΑΜΑΡΟΥΣΙΟΥ (Α') 

Τ μήμα Ελέγχου 

- Τμήμα Ελέγχου Δ.Ο.Υ Ν. Ιωνίας (Ν. 

(Άρθρο 28 ΠΔ 551/1988 -Α' 259) 

Τ μήμα Δικαστικό 

Ιωνίας - Ν. Φιλαδέλφειας) 

γ) στο τέλος της παραγράφου II, κάτω από τον Πίνακα 
(παραγράφων I και II) να απαλειφθεί η πρόταση «Οι αρμοδι¬ 
ότητες του Δικαστικού περιέρχονται στο Τμήμα Δικαστικό 
της ΔΟ.Υ Λαμίας (Λαμίας-Στυλίδας-Αμφίκλειας-Αταλάντης- 
Δομοκού-Μακρακώμης)», το οποίο ορθά περιέχεται στην 
παράγραφο 18 εντός του πίνακα, στην στήλη 4 και 


δ) στην ημερομηνία στο τέλος της απόφασης από το 
εσφαλμένο «Αθήνα, 6 Ιουνίου 2012» στο ορθό «Αθήνα, 
6 Ιουνίου 2013». 

(Από το Υπουργείο Οικονομικών) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιοή ΡΥΡ/ΟΡ; 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ,Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ΙιΙίρ://νννννν.β1.9Γ - β-πιαΜ: ννβόπΐ33ΐβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 5442106130008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































